**Vakok és Gyengénlátók Közép-Magyarországi Regionális Egyesülete
33. hírlevél**

## Tartalom

[1. Állásajánlat](http://freemail.hu/mail/index.fm#1.hir)
[2. Munkatársat keresünk!](http://freemail.hu/mail/index.fm#2.hir)
[3. Szentendrei hajókirándulás](http://freemail.hu/mail/index.fm#3.hir)
[4. Pályázati kiírás](http://freemail.hu/mail/index.fm#4.hir)
[5. A Láthatár bolt ajánlatai](http://freemail.hu/mail/index.fm#5.hir)
[6. Szemezgető](http://freemail.hu/mail/index.fm#6.hir)
[7. A Nem adom fel! kávézó felhívása](http://freemail.hu/mail/index.fm#7.hir)
[8. Segítségüket kérjük!](http://freemail.hu/mail/index.fm#8.hir)
[9. Apró hírek – program morzsák](http://freemail.hu/mail/index.fm#9.hir)

## 1. Állásajánlat

Tárgy: Hirdetés támogató szolgálatvezetői állásra
A Vakok és Gyengénlátók Közép-Magyarországi Regionális Egyesülete (VGYKE) Louis Braille Támogató Szolgálata 2016. szeptember 1-ei kezdéssel munkatársat keres az alábbi pozícióba:
Feltételek: precizitás, jó írásbeli és szóbeli kommunikáció, felhasználó szintű számítástechnikai ismeret
Munkakör: támogató szolgálatvezető
Iskolai végzettség: felsőfokú végzettség

* szociális munkás,
* szociálpedagógus,
* igazgatásszervező, szociális igazgatás szakirányú végzettséggel,
* okleveles szociális munkás,
* okleveles szociálpolitikus,
* konduktor,
* mentálhigiénikus,
* gyógypedagógus,
* szociális menedzser.

Előny: támogató szolgálatvezetői képesítés megléte, szociális területen vezetői munkakörben tapasztalat
Támogató szolgálatvezető munkaköri feladatai:
A támogató szolgálat vezetésével összefüggő feladatok ellátása a támogató szolgálatok 2016-os szakmai ajánlásában foglaltak szerint

Napi munkaidő 8 óra
Fizetés: közalkalmazotti bértábla szerint, plusz szociális ágazati és kiegészítő bérpótlékok, BKV bérlet és munkaruha juttatás
Munkavégzés helyszíne: 1146. Budapest, XIV. Hermina u. 57.
Önéletrajzokat az info@vgyke.com címre várjuk.
Budapest, 2016. 08 02.
Fodor Ágnes
elnök

## 2. Munkatársat keresünk!

Tárgy: Hirdetés adminisztrátor 8 órás állásra
A Vakok és Gyengénlátók Közép-Magyarországi Regionális Egyesülete (VGYKE) Louis Braille Támogató Szolgálata 2016. szeptember 1-ei kezdéssel munkatársat keres az alábbi pozícióba:
Feltételek: megváltozott munkaképesség (legalább 40 %), precizitás, jó írásbeli és szóbeli kommunikáció, felhasználó szintű számítástechnikai ismeret
Munkakör: adminisztrátor
Iskolai végzettség: középfokú végzettség
Előny: hasonló munkakörben tapasztalat

Feladatok: hivatalos iratok elkészítése, word, exel,
táblázatok készítése, fénymásolás, postázás, iktatás egyéb irodai feladatok továbbá telefonos feladatok ellátása bejövő telefonok fogadása regisztrálása.
Napi munkaidő 8 óra
Fizetés: a garantált bérminimum
Munkavégzés helyszíne: 1146. Budapest, XIV. Hermina u. 57.
Önéletrajzokat az info@vgyke.com címre várjuk.

Budapest, 2016. 08 02.
Fodor Ágnes
elnök

## 3. Szentendrei hajókirándulás

Augusztus végén ismét lehetőség van ingyenes szentendrei hajókirándulásra. A garantált helyek száma kevés, ezért érdemes mihamarabb jelentkezni.
A kirándulás időpontja: augusztus 25. csütörtök.
A különhajó 9,15 körül indul a Batthyány térről. Onnan egyenesen Szentendrére megy, és aki akar, az azonnal vissza is mehet a hajóval.
Szentendrén a kellemes sétán kívül megtekintjük a Városi Közlekedési Múzeumot.
Jelentkezni maximum augusztus 22-ig lehet, de a korlátozott helyek miatt érdemes a lehető leghamarabb megtenni az alábbi számon:
0670-387-5266. Mindenkit szeretettel vár

Doktor Kata

## 4. Pályázati kiírás

A Vakok és Gyengénlátók Közép-Magyarországi Regionális Egyesülete (VGYKE) 25/2016.06.15. számú elnökségi határozata értelmében pályázatot ír ki az egyesület rendes tagjai részére életvitelt megkönnyítő segédeszközök beszerzésének támogatására. A pályázat keretösszege 1400000,- Ft, amely a Főpolgármesteri Hivatal támogatásából illetve az MVGYOSZ által a VGYKE részére leosztott SZJA 1%-os támogatási keretből kerül finanszírozásra. Egyesületünk ezen pályázattal elsősorban azon rászoruló tagjait kívánja támogatni, akik általában helyzetük miatt más pályázati lehetőségektől elesnek, így az elbírálás során előnyben részesítjük az alábbi jellemzőkkel rendelkező pályázókat:

* Egyszemélyes háztartásban élők
* szintén látássérült házas- vagy élettárssal, illetve más látássérült családtaggal élők
* halmozott fogyatékossággal élők
* időskorúak
* Gyermekét egyedül nevelő látássérült személyek

Pályázatot nyújthatnak be a VGYKE azon rendes tagjai, akik a 2016-os évre befizetett érvényes tagsági jogviszonnyal rendelkeznek, illetve akik a 2016-os tagdíjat legkésőbb a pályázat benyújtásakor személyesen befizetik. Nem nyújthatnak be pályázatot azok a tagok, akik az előző évben nyertek az egyesülettől segédeszköz támogatást!

Pályázni kizárólag a VGYKE által kiadott pályázati űrlap teljeskörű és a valóságnak mindenben megfelelő kitöltésével, illetve a kitöltött űrlap határidőben történő benyújtásával lehet.

Egy pályázó csak egy segédeszköz beszerzésére nyújthat be pályázatot. A támogatási összeg: maximum 40000,- Ft lehet.
A támogatás mértékéről kizárólag a VGYKE elnöksége dönt a pályázati adatlapon feltüntetett információk alapján.

Pályázni az alábbi csoportokba tartozó segédeszközökre lehet:

* nagyítók, speciális szemüvegek
* tévére és számítógépre csatlakoztatható elektronikus nagyító eszközök
* informatikai eszközök (szkenner, notebook, monitor, stb.)
* mobiltelefonok iphone-ok
* beszélő konyhai és egészségügyi, illetve egyéb eszközök (vérnyomás- és vércukorszintmérő, lázmérő, konyhai- és személymérleg, színfelismerő, címkéző toll)
* beszélő- és Braille órák, zsebórák
* fejlesztő játékok
* fehérbotok

A pályázati adatlapot hírlevelünk mellékletében találják, vagy a felhívással együtt 2016. június 17-től letölthető a VGYKE honlapjáról ([www.vgyke.com](http://www.vgyke.com)), illetve beszerezhető személyesen vagy kérhető e-mailben a VGYKE központi ügyfélszolgálatán és kistérségi irodáiban az alábbi elérhetőségeken:

VGYKE központi ügyfélszolgálat: 1146 Budapest, Hermina út 57.
Telefon: (1) 384-5541 (1-es menüpont)
E-mail: ugyfel@vgyke.com

Buda-környéki Látássérültek Közhasznú Egyesülete:
Cím: 2040 Budaörs, Szivárvány utca 5.
Telefon: (23) 789-885
E-mail: budaors@vgyke.com

Cegléd és Térsége Látássérültjeinek Egyesülete:
Cím: 2700 Cegléd, Alkotmány utca 11.
Telefon: (70) 773-4044
E-mail: cegled@vgyke.com

Dabas és Térsége Látássérültjeinek Egyesülete:
Cím: 2370 Dabas, Szent István tér 1/B.
Telefon: (70) 773-4072
E-mail: dabas@vgyke.com

Gödöllő és Térsége Látássérültjeinek Egyesülete:
Cím: 2100 Gödöllő, Szabadság u. 23.
Telefon: (70) 387-5265
E-mail: godollo@vgyke.com

Látássérültek Pilisvölgye Egyesülete:
Telefon: (70) 387-5263
E-mail: pilisvorosvar@vgyke.com

Dunakanyari Látássérültek Egyesülete:
Cím: 2600 Vác, Földvári tér 14.
Telefon: (70) 773-4078
E-mail: vac@vgyke.com

A pályázatok benyújtási határideje 2016. augusztus 31. szerda.

A pályázatok benyújthatók postai úton a VGYKE postacímére: 1380 Budapest, Pf. 1075 illetve személyesen a VGYKE központi ügyfélszolgálatán és kistérségi irodáiban. Az egyesület ügyfélszolgálati irodáiban munkatársaink előzetes egyeztetés esetén állnak rendelkezésükre a pályázati adatlapok kitöltésében.

Postai benyújtás esetén határidőben benyújtottnak minősül az a pályázat, melyen a postai bélyegző dátuma 2016. augusztus 31. A személyesen benyújtott pályázatok esetén az egyesület munkatársai átvételi elismervényt állítanak ki. A személyesen történő benyújtás pontos határideje 2016. augusztus 31. szerda, 17 óra.

A pályázatokat a VGYKE elnöksége bírálja el legkésőbb 2016. szeptember 7. napjáig. A pályáztatónak jogában áll az igényeltnél alacsonyabb összegű támogatást megítélni. A pályázat eredményéről az elbírálást követő 8 munkanapon belül minden pályázó postai úton értesítést kap. A nyertes pályázók listája a döntést követően elérhető lesz a VGYKE honlapján is. Az elnyert támogatások felhasználására 2016. december 15-ig van lehetőség.

Felhívjuk figyelmüket, hogy a támogatást csupán abban az esetben tudjuk kifizetni, ha a beszerzett segédeszközről szóló számla dátuma 2016. június 15. és december 15. közé esik, és a számla a VGYKE nevére szól.
Felhívjuk figyelmüket továbbá, hogy a pályázat benyújtása nem jelenti automatikusan a támogatás odaítélését!

Nem bírálható el az a pályázat, amely:

* nem a VGYKE rendes tagja által került benyújtásra
* hiányosan vagy nem megfelelően van kitöltve, ideértve az olvashatatlan kitöltést is, illetve ha az eszköz típusa és bruttó beszerzési ára nincs feltűntetve
* valótlan adatokat tartalmaz
* a megpályázott eszköz a kiírásnak nem felel meg
* a pályázó a VGYKE tisztségviselője

A megpályázott eszköz megvásárlását a VGYKE nevére szóló számlával kell igazolni ( Vakok és Gyengénlátók Közép-Magyarországi Regionális Egyesülete 1146 Budapest Hermina u. 57. adószám 18185030-1-42 ) , melynek eredeti példányát a VGYKE központi ügyfélszolgálatán le kell adni. A támogatás a számla leadásakor, utófinanszírozásként, készpénzben kerül kifizetésre. A pályáztató a támogatás felhasználásának ellenőrzésére bármilyen, a hatályos jogszabályoknak megfelelő módon jogosult.

Budapest, 2016. június 15.

## 5. A Láthatár bolt ajánlatai

Kedves Vásárlóink!

A VGYKE elnöksége úgy határozott, hogy a VGYKE tagok részére a Láthatárboltban folyamatosan 10% vásárlási kedvezményt biztosít a nagyítók és a beszélő eszközök körére.
A kedvezmény igénybe vételéhez szükséges a VGYKE tagságot igazoló fényképes igazolvány, érvényes 2016. évre befizetett tagdíjjal.

Heti rendszerességgel megjelenő hírlevelünk mindig az aktuális hónapra szól!  Minden hónapban, aki a segédeszköz boltunkban vásárol, részt vesz egy sorsoláson, melyet a következő hónap 10-ig tartunk meg.
Augusztusi nyereményünk 1 alkalmas  (fél óra) masszázs a VGYKE bármelyik masszázshelyszínén.

Segédeszköz boltunk termék kínálata:

* Revolution típusú fehér bot: 10500 Ft
* 125 cm aluminíum típusú fehér bot: 5500 Ft
* Braille tábla+pontozó 27 soros műanyag: 3200 Ft
* Braille tábla+pontozó 4 soros műanyag: 1700 Ft
* Magyarul beszélő hangoskönyv, rádió, MP3 lejátszó: 76900 Ft
* Angolul beszélő kulcstartós óra: 4500 Ft
* Angolul beszélő karóra: 9500 Ft
* Braille karóra: 12500Ft
* Angolul beszélő asztali óra,hőmérővel: 4950Ft
* 12X erősségű (38mm lencse átmérő) nagyító Led-del és elemlámpa funkcióval: 4900Ft
* Okos telefonra szerelhető nagyító 60x: 4300 Ft
* 30X erősségű (21mm lencse átmérő) ékszerész nagyító: 1800 Ft
* Három lencsés 5X erősségű nagyító: 3800 Ft
* Két lencsés (30x,60x) nagyító: 2200 Ft
* TV néző szemüveg(Binokuláris): 7500Ft
* Gyógyszeradagoló doboz heti: 1200 Ft
* Tablettavágó+ tároló: 750 Ft

Boltunkban folyamatosan kaphatók diabetikus csokoládék, kekszek, nápolyik.

**AKCIÓ!!!
Készlet frissítés miatt a raktáron lévő konyhai eszközökre és a gyógynövényes párnákra most 25% árengedményt adunk!
Az akció a készlet erejéig tart!**

Elérhetőségeink és a bolt nyitva tartása:

* Cím: 1146 Budapest, Hermina út 57.
* Nyitva tartás:hétfő - csütörtök  09.00-17.00 óra között.
* Pénteken: 09.00-15.00 óra között
* Telefon: (1) 384-55-41 4-es menüpont.
* Mobil: 06 70 383 3611
* E-mail: lathatar@vgyke.com
* weboldalunk:
<http://www.vgyke.com/lathatarbolt>
* közösségi oldalunk:
<https://www.facebook.com/lathatarbolt>

Csoportokat előzetes telefonos egyeztetés esetén hétfőn is kiszolgálunk.

Katona Zsuzsanna
boltvezető

## 6. Szemezgető

A Vakok és Gyengénlátók Szabolcs-szatmár-Bereg megyei egyesülete 2017-ben is megjelenteti a szemezgető és az Egész-séker című kiadványait. Jó hír, hogy egy nyertes pályázatnak köszönhetően az előfizetési díjakat nagymértékben tudtuk csökkenteni, mely kizárólag a jövő évet illeti. Kiadványaink megjelenését a Generáli biztonságért alapítvány támogatja.

A két periodikát a látássérült emberek egyéni szükségleteinek megfelelően akadálymentes formátumokban kínáljuk a megrendelőknek.

* Szemezgető: Ismeretterjesztő kiadvány, melyben jól megférnek egymás mellett pályázati felhívások, saját életeseményen alapuló történetek, versek, könyvajánlók, látássérülteket érintő jogszabályok, innovatív technikai újdonságok, interjúk, felhívások, novellák, és minden, ami az ismereteink tárházát bővíteni hivatott.

Megjelenik kéthavonta, februárban, áprilisban, júniusban, augusztusban, októberben és decemberben.

Lapzárta: Megjelenés előtti hónap huszonharmadika.

A kiadványt szerkeszti: Nemes-Nagy Tünde.

Az írásokat az alábbi címre várja a szerkesztő:
elnok@vakegy.hu
* Egész-séker: Egészségmegőrző kiadvány, melyben forrásmegjelöléssel, a világhálón fellelt írásokat kínálunk az olvasóknak. Témáink között van a prevenció, az alternatív orvoslás, a szemünk védelme, a természetes gyógymódok, olvashatnak zöldségekről, gyümölcsökről, betegségekről, mozgásformákról, helyes táplálkozásról, és ha a fenti témák közül önöknek is van írásuk, akkor azt is szívesen fogadjuk.

A kiadvány megjelenik évente négy alkalommal, negyedévente.

A kiadványt szerkeszti: Gálné Imre Ibolya.

Az írásokat az alábbi címre várja a szerkesztő:
kultúra@vakegy.hu

A kiadványok éves előfizetési árai:

Braille formátum:

* Szemezgető 1000 Ft.
* Egész-séker 1000 Ft.

Elektronikus, HTML formátum:

* Szemezgető, 500 Ft.
* Egész-séker, 500 Ft.

Hangzó kiadványok:

DAISY változatban a Szemezgető című kiadványunkat készítjük el.

Éves előfizetési díja 500 Ft (e-mail-ben, letöltő linken).

Hangzó változat CD-n, MP3 formátumban:

* A Szemezgető: éves előfizetési díja 500 Ft.
* Az Egész-séker: éves előfizetési díja 500 Ft.

Síkírásos, nagybetűs formátum:

2017-ben a Szemezgető jelenik meg síkírásos, nagybetűs formában. Éves előfizetési díja: 1000 Ft.

Amennyiben igény mutatkozik arra, hogy az Egész-séker is elkészüljön sík írásban (minimum 5 megrendelő), abban az esetben ez is megrendelhető lesz 1000 Forintos éves előfizetési díj ellenében.

Az előfizetés menete:

A fenti kiadványokra 2016. augusztus 1.-december 31. között lehet előfizetni, személyesen az Egyesület ügyfélszolgálati irodájában, az őszi információs napokon, banki átutalással, vagy postai úton. A közlemény rovatba kérjük, írja be a megrendelni kívánt kiadvány nevét és a formátumot.

Cím: Vakok és Gyengénlátók Sz-Sz-B Megyei Egyesülete 4400 Nyíregyháza István utca 3.

E-mail: ugyfelszolga@upcmail.hu

Tel: 42-407-486
Mobil: 30-195-4312

Bankszámlaszám: Szabolcs takarék 68800109-11055341

Ismét asztali és Braille naptár

Idén is rendelhető a nagybetűs asztali naptár, melyet a Leporelló papírszaküzlet támogatásával ajánlunk. Ez a hétköznapi segédeszköz rendkívül praktikus, hiszen a gyengénlátók, sőt az aliglátók is kitűnően tudják használni. A naptár lapjain a dátumok kontrasztos, nagy méretben láthatók.
A vasárnapokat és ünnepnapokat külön kiemeltük, ezek sötét alapon fehér számokkal vannak jelölve, így első ránézésre azonnal kitűnik a többi nap közül. A dátumok mellett a névnapok is fel vannak tüntetve, természetesen gyengénlátók számára megfelelő betűméretben. Ami a naptárat igazán praktikussá teszi, az az, hogy a jobb oldalon jegyzetelésre szolgáló üres helyet hagytunk ki. Így akár határidőnaplóként is használható. Az ajándéknak is rendkívül alkalmas naptár ára keménypapírból készült tartóval együtt 1200 Ft, tartó nélkül 1000 Ft.

A tavalyi év újdonsága volt a Braille naptár kollekció, mely a 2017-es évre is rendelhető. A visszajelzéseknek köszönhetően, új kemény fedelet és spirált kapott, mely megkönnyíti a lapozást. Továbbá a naptár hátulján plusz üres lapokat is tartalmaz, hogy itt jegyzetelni is lehessen. Újdonságként önállóan is megvásárolható a kisméretű, kézitáskában is kényelmesen elférő gyors és bővített naptár is, melyeknek ára egységesen 800 Ft. Aki mindkettőt rendeli kollekcióban, ebben az esetben 1500 forintért juthat hozzá.

Megrendeléseiket 2016. augusztus 1 és október 31-e között várjuk az alábbi elérhetőségeink valamelyikén:

* Postacím: 4400 Nyíregyháza István utca. 3.
* Tel: 42/407-486,
* Mobil: 30/195-4312,
* Email: ugyfelszolga@upcmail.hu

A rendelést követően a naptár árát az alábbi számlaszámra kérjük átutalni: Szabolcs Takarék: 68800109-11055341

A megjegyzés rovatba kérjük, írják be a megrendelni kívánt naptár formátumát (Braille gyors; Braille bővített, vagy naptár kollekció).

**FONTOS!

A nagybetűs naptár számlaigénye esetén ne utaljon előre, mivel a partnerünk által kiállított számla alapján kell az utalást elindítani. Mindezekről kollégáink tájékoztatják Önt a megrendelést követően.**

## 7. A Nem adom fel! kávézó felhívása

Tisztelt Olvasóink! Az alábbi kéréssel fordultak Egyesületünkhöz.

Köleséri Sándor vagyok, a Nem Adom Fel Kávézó programszervezője.

 "A Nem Adom Fel Café & Bar Budapest első fogyatékossággal élő emberek által alapított, akadálymentes kávézója, ahol maguk a fogyatékossággal élő és megváltozott munkaképességű emberek készítik és szolgálják fel az ételeket és italokat, illetve közreműködnek a programok szervezésében és lebonyolításában.
A Nem Adom Fel Cafe & Bar két szervezet közös együttműködésével jött létre. Az egyik a Nem Adjuk Fel Szociális Szövetkezet, amely a vendéglátó tevékenységet biztosítja, a másik a Nem Adom Fel Alapítvány, amely a tulajdonában lévő ingatlannal a közösségi tér, a közösségi programok szervezésével, illetve a fogyatékos emberek foglalkoztatásával kapcsolatos szakmai háttérrel vesz részt a megvalósításban."

Azért írok Önöknek, mert '56-os programunk kapcsán szeretnénk felkutatni és meghívni olyan embereket, akik látássérült emberként részt vettek valamilyen formában vagy megélték az 1956-os forradalmat, esetleg abban váltak látássérültté.
Ha van az ismeretségi körükben olyan ember, aki októberben eljönne erről beszélgetni, annak nagyon örülnénk. Az is nagyon érdekelne, hogy az intézmény hogyan élte meg az 1956-s eseményeket. Ha ebben lenne még élő személy, aki kapcsolatban van az intézettel, esetleg vannak erről fotók is, azt nagyon szívesen vennénk kölcsön a kiállításunkra.

Köszönettel

Köleséri Sándor
30/9918546
programszervező

Nem Adom Fel Kávézó
<https://www.facebook.com/nemadomfelkavezo>

## 8. Segítségüket kérjük!

Kedves Olvasó!

Nagy Anikó vagyok, az ELTE Bárczi Gusztáv Gyógypedagógiai Karának negyedéves logopédus hallgatója.
Szakdolgozatom kapcsán szeretettel várom azoknak a vak, vagy aliglátó szülőpároknak a jelentkezését, akiknek gyermeke 3-4 éves és szintén vak, vagy maximum fényt lát születése óta.
Szintén várom látó szülőpárok jelentkezését is, akiknek a gyermeke 3-4 éves, és vak vagy maximum fényt lát születése óta.
Szakdolgozatom témája az atipikus fejlődésű gyermekek beszédelsajátításával, fonológiai sajátosságaival foglalkozik. A további részleteket a jelentkezés alkalmával beszélnénk meg.

A jelentkezéseket e-mailben, és/vagy telefonon is várom:
nagyancsa85@gmail.com, +36-30-316-46-09

Köszönettel: dr. Nagy Anikó

## 9. Apró hírek – program morzsák

## Tartalom

[a. Augusztus 20-i állami programok Budapesten](http://freemail.hu/mail/index.fm#a.hir)
[b. Ingyenes jazz-koncertek a tüzijáték előtt és után](http://freemail.hu/mail/index.fm#b.hir)
[c. Közlekedés Budapesten augusztus 20-án, az Államalapítás Ünnepén](http://freemail.hu/mail/index.fm#c.hir)
[d. India Varázsa Fesztivál – vasárnap a Lélek Palotájában](http://freemail.hu/mail/index.fm#d.hir)
[e.  ARANY ŐSZ a Nádor Teremben](http://freemail.hu/mail/index.fm#e.hir)
[f. Bakáts Feszt négy napon át](http://freemail.hu/mail/index.fm#f.hir)
[g. Állatkertek Éjszakája rengeteg programmal](http://freemail.hu/mail/index.fm#g.hir)
[h. Ingyenesen nézhet luxus sportautókat és versenykamionokat Budapesten](http://freemail.hu/mail/index.fm#h.hir)
[i. Futóverseny meglepi itinerrel](http://freemail.hu/mail/index.fm#i.hir)
[j. “Ez a mi napunk!” – Sérült Emberek Napja Nyíregyházán](http://freemail.hu/mail/index.fm#j.hir)

## a. Augusztus 20-i állami programok Budapesten

Az állami ünnep programjai Budapesten 2016. augusztus 20-án:
8.30-9.30 Magyarország lobogójának katonai tiszteletadással történő felvonása után Simicskó István honvédelmi miniszter köszöntője és a honvédtisztek avatása a Kossuth téren Ünnepi beszédet mond Áder János köztársasági elnök

9.00-24.00 Magyar Ízek Utcája a Lánchíd utcában
10.00-18.00 Szent Korona-látogatás az Országházban

Az érdeklődők ingyenesen tekinthetik meg a díszlépcsőházat, a kupolacsarnokot és a Szent Koronát. Az Országház épülete az Alkotmány utca felől közelíthető meg.

A nagy érdeklődésre való tekintettel sorban állás várható.
A megszokott rendben vezetett Országház-látogató csoportok is indulnak a Látogatóközpontból, 9:00 és 17:00 óra között.
Látás- és mozgássérült látogatóink számára akadálymentesített komplexumból indulnak az Országház-látogató csoportok, és a Látogatóközpontban található a jegypénztár is.
A Országház látogatásával kapcsolatos friss információ a [www.parlament.hu](http://www.parlament.hu) oldalon található, kérjük, hogy indulás előtt tájékozódjanak.

10.00-21.00 Mesterségek Ünnepe a Budai Várban
10.00-21.00 Családi programok és koncertek a Clark Ádám téren
10.00 Gyerekműsor a Buborék Együttessel
11.00 Magyarország Tortája

Magyarország Tortája verseny győztes süteményének bemutatása idén is kiemelt program lesz. Idén már 43 torta közül választották ki az „Őrség Zöld Aranya”, Szó Gellért salgótarjáni cukrász alkotását. A tehetséges fiatal cukrász megvédte címét, hiszen a tavalyi győztes tortát is ő készítette. Az „Őrség Aranyának” méltán nevezett hagyományos őrségi tökmagolajjal és mandulaliszttel készült felvert, a málnazselé, a fehércsokoládés ganache, a hántolt ostya és tökmag praliné felhasználásával kialakított ropogós réteg csodálatos ízkombinációt alkot. A különböző textúrák a tökmagolajos tükörzselével fedve izgalmas gasztronómiai élményben részesítik a torta kóstolóját, melyet a budapesti Várkert Bazár területén lehet majd megkóstolni.

Idén sem maradhat ki Magyarország Cukormentes Tortája verseny győztes süteménye, amelyet 2012-ben az Egy Csepp Figyelem Alapítvány hozott létre és hirdetett meg. Az idei verseny győztese az „Áfonya hercegnő tortája”, melyet a Tortavár Cukrászda cukrásza, Pechtol Zsolt készített. A torta szeletenként mindössze 228 kalóriát és 8.8 gramm szénhidrátot tartalmaz. Nincs benne fehér liszt és hozzáadott cukor, lassan szívódik fel és mérsékelten emeli a vércukorszintet. Az egészséges életmód híveinek nagy kedvence lehet, és cukorbetegek is fogyaszthatják

11.30 Szent István-napi kenyér
16.00 Petruska
17.30 Supernem
19.00 Anna and the Barbies
20.00 Üzenőlánc a Petőfi rádióval

14.30 Aratómenet a Szent György tértől és kenyéráldás a Szent István-szobornál
17.00 Ünnepi Szentmise és Szent Jobb-körmenet a Szent István Bazilikánál
21.00-21.30 Ünnepi tűzijáték

Forrás:
<http://kulturaonline.hu/augusztus_20i_allami_programok_budapesten_5704>

## b. Ingyenes jazz-koncertek a tüzijáték előtt és után

A hazai jazz képviselői váltják egymást augusztus 20-án a Müpa kinti és benti színpadain. A Jazz 0820 ingyenes koncertjei csak a tűzijáték idejére csendesednek el, lezárásként pedig a Police Big Band nagyzenekarra hangszerelt slágerekkel táncoltatja meg a közönséget.
A Müpa minden évben jazz-zenével köszönti az államalapítás ünnepét, és így nyitja meg új évadát is. Idén a szabadtéri koncertek sorát például 17 órakor a Jazz Showcase 2016 közönségdíját elnyert csapata, az Ifj. Oláh Kálmán Quartet nyitja.
Utánuk a Berdisz Tamás vezette Bopcorn különleges felállásban lép színpadra. Az alaptriót három, különböző generációhoz tartozó harsonás egészíti ki: a hazai jazzpozanozás doyenje, Friedrich Károly, a Jazz 0820 házigazdája, Szalóky Béla és a huszonegy éves tehetség, Papp Mátyás. A jól ismert jazz-standardek így sosem hallott hangszerelésben csendülnek fel.
A Zászlótérben és az Üvegteremben jam session-jelleggel muzsikál a Tálas Áron Trió, valamint a Rafael Márió Trió, hozzájuk pedig szabadon csatlakozik négy szólista: Munkácsy Eszter, Subicz Gábor, Dennert Árpád és Varga Gergely. A napot a Police Big Band koncertje zárja, ami nemcsak felvezeti a tűzijátékot, de a táncolni vágyók örömére az ünnepi látványosság után is folytatódik

Forrás:
<http://travelo.hu/turista/2016/08/15/ingyenes_jazz-koncertek_a_tuzijatek_elott_es_utan/>

## c. Közlekedés Budapesten augusztus 20-án, az Államalapítás Ünnepén

Agusztus 20-án, az ünnepi rendezvények miatt számos, budai és pesti fő közlekedési útvonalat és Duna-hidat érintő lezárás és közösségi közlekedési változás lép életbe a fővárosban.
Az augusztus 20-i hétvégén – már 19-én estétől, de különösen 20-án – a belvárost közösségi közlekedéssel javasolt megközelíteni. A forgalomkorlátozások miatt több busz- és villamosjárat módosított, vagy rövidített útvonalon jár, ezért a BKK kéri a fővárosban közlekedőket, hogy mielőtt útnak indulnak, tájékozódjanak a járatok forgalmáról a BKK Facebook-oldalán, a BKK Info oldalán, vagy a BKK Info mobilalkalmazásban, ahol folyamatosan friss, aktuális közlekedési információk olvashatók. A tervezett változások a [www.bkk.hu/augusztus20](http://www.bkk.hu/augusztus20) oldalon ismerhetők meg.
A Lánchíd augusztus 19-én este 20 órától 21-én hajnali 4 óráig, az Erzsébet híd várhatóan augusztus 20-án 18 óra és 22:30 között le lesz zárva a forgalom elől. A Szabadság híd villamosvágány-felújítási munkák miatt jelenleg sem használható. 19-én délután, valamint 20-án a reggeli, délelőtti órákban a Kossuth Lajos tér környékén a katonai tisztavatás miatt lezárják a környező utcákat; délután a Szent Jobb körmenet miatt a Szent István Bazilika, a József Attila utca, a Széchenyi István tér, az ökumenikus kenyéráldás és az aratómenet miatt pedig a budavári Szentháromság tér környékén kell lezárásokra számítani. A Várkert Bazár környékén augusztus 19-e reggeltől 21-e estig lesznek forgalomkorlátozások.
2016. augusztus 19-20 A tűzijátékot megelőző és követő néhány órában mind a budai, mind a pesti belváros Dunához közel eső területeit lezárják a közúti forgalom elől. A tűzijáték augusztus 20-án 21 órától körülbelül 21:30-ig tart, idén a Lánchíd és az Erzsébet híd közötti területen, valamint a Citadelláról lövik fel.
A BKK a tűzijáték kényelmesebb és biztonságosabb megközelítése érdekében egész este sűrűbben indítja mind a négy metróvonalat, a H5-ös és a H7-es HÉV-et, továbbá a nagykörúti villamost, valamint több, a belváros felé tartó villamos- és buszjáratot. A tűzijáték helyszínének megközelítése elsősorban metróval, majd a belvárosi csomópontokból gyalogosan javasolt. Egyes metróállomásokat biztonsági okokból lezárhatnak. Az Erzsébet hídi járatok a hídzár idején megosztva közlekednek. A pesti oldalon Rákospalota, Újpalota és Angyalföld felől a buszok a Deák Ferenc térig járnak. A budai oldalon Kelenföld és Dél-Buda felől , valamint a Hegyalja út és a Márton-hegy térségéből a buszok a Móricz Zsigmond körtérig járnak. A kiskörúti villamosok vágányfelújítás miatt nem közlekednek, ezért este az M2-es, az M3-as metróval, vagy a 9-es busszal ajánlott utazni. 19 órától a D12-es hajójárat nem közlekedik. A tűzijáték után, 21:30 és 23 óra között – a kényelmesebb hazautazás érdekében – a belvárosból közlekedő járatok sűrűbben követik majd egymást. A lezárt utakat a rendőrség döntése alapján folyamatosan nyitják majd meg.
Augusztus 18-ától 21-éig idén is megrendezik a Mesterségek Ünnepét, a rendezvénynek helyt adó Budai Vár megközelítését a BKK járatsűrítésekkel és rendkívüli buszjárat elindításával segíti. Nemcsak gyakrabban indul majd a 16A busz, de 216-os jelzéssel rendkívüli járat is közlekedik a Belvárosból a Dísz térre.

További információkat az alábbi linken olvashatnak:
<http://bkk.hu/2016/08/kozlekedes-budapesten-augusztus-20-an-az-allamalapitas-unnepen>

## d. India Varázsa Fesztivál – vasárnap a Lélek Palotájában

2016. augusztus 21.
Egzotikus táncok, látványfőzések, tradicionális hangszerek, hennafestés, indiai esküvő tűzceremóniával, íjászat, szépség és művészeti sziget, színes színpadi programok, kirakodóvásár, gyerekfoglalkozások, ájurvédikus táplálkozás tanácsadás, karma labirintus, dobshow, fűszerek, harcászati bemutató, színház, asztrológia, virágfüzér fűzés…
Az ősi India varázslatos világába kalauzol el ez a rendezvény. Ha kíváncsi vagy India mesés világának csak egyetlen szeletére is, vagy egyetlen nap alatt megismernéd az összeset, látogass el fesztiválunkra a Lélek Palotájába, ahol tematikusan felépítve, lépésről lépésre fedezheted fel az ősi félsziget titkos tanításait. Filozófiájától indulunk, amely a kultúra alapköveit fekteti le, és megtapasztalhatod mindez hogyan hatja át a hétköznapok tennivalóit a főzéstől és étkezéstől kezdve az öltözködésen át a gyermeknevelésig vagy éppen az építészetig és gyógyászatig.
Kipróbálhatod India méltán híres ízvilágát a Gasztro Szigeten, ahol a látványfőzésnél akár néhány tippet és trükköt is elleshetsz a hagyományos ételkészítési eljárások közül.

Az Ájurvéda standon hasznos információkat kaphatsz az egészséged megőrzéséhez, és a kiegyensúlyozott napirend kialakításához, valamint Vasztu tanácsadónk segítségével még életedet is sikeresebbé teheted a térrendezés megismerésével és alkalmazásával.
A gyermekeiteket pedig játékos úton és kézműves foglalkozásokon keresztül vezetjük be az indiai tradíciókba. A helyszín kis játszótérrel és pelenkázóval is rendelkezik.

India kultúrájához szorosan hozzátartozik a jóga és meditáció filozófiája és gyakorlata, ami hozzásegít a valódi önismerethez, test és lélek harmóniájának megteremtéséhez. A Karma-labirintus, a mantra-ösvény és a reinkarnációs szerepjáték által többet is megtudhattok a Védák önismereti és pszichológiai technikáiról.
A fesztivál Művészeti Szigetében festhettek vászonra, mandalát selyemre, készíthettek kövekkel díszített indiai képeket, karkötőket, fűzhettek virágfüzért és saját  krémparfümöt is készíthettek szakemberek vezetésével.
Ezeken kívül íjászat, indiai bazár, hangszersziget, a Környezetvédelem Éve jegyében ökoporta, és hennafestő kiállítás várja a kedves vendégeket. Az indiai esküvő tűzceremóniával pedig a nap egyik fénypontja 12.00 órakor, a legkedvezőbb csillagászati időpontban

A részletes program a forráslinkre kattintva megtekinthető.

Belépők: 1200Ft/felnőtt és 800Ft/nyugdíjas, diák. 14 éves kor alatt a belépés ingyenes!
Óbudai lakosoknak, lakcímkártyával extra kedvezmény vehető igénybe a Krisnások 10 éve Óbudán programsorozat keretében – kérjük mutassák be az igazolványt a kedvezményt kérve!
Köszönjük!
Helyszín: Bp. III. kerület, Csillaghegy
I. Bejárat: Lehel u. 15-17.
II. Bejárat: Attila u. 8.
Tel: 06 30/643 3113

Forrás:
<http://krisna.hu/2016/india-varazsa-fesztival-vasarnap-a-lelek-palotajaban/>

## e.  ARANY ŐSZ a Nádor Teremben

Vakok Iskolája - Budapest XIV, kerület, Ajtósi Dürer sor 39.

2016. augusztus 26-án, pénteken  17 órakor MIHAIL ZAGOT moszkvai sanzonénekes előadóestje

Az esten az orosz művész saját sanzonjain kívül elhangzanak népszerű francia sanzonok és angol-amerikai világslágerek

Az est házigazdája:
Bihari Erzsébet költő, a VGYHE "Horizont" Kultúrcsoport Kulturális vezetője

Az est moderátora:
Gaál Áron, Ady Endre, George Cosbuc, David Burljuk díjas költő, műfordító, az EOS 2007 Nemzetközi Kulturális Művészeti Alapítvány elnöke

Közreműködnek:
Csányi Márton - zongora
Nagy Krisztina - ének

A részvétel ingyenes!

Az est után vendégeinket egy pohár bor és némi harapnivaló elfogyasztására és kötetlen beszélgetésre invitáljuk.

## f. Bakáts Feszt négy napon át

Bakáts Feszt - Ferencvárosi Kulturális Fesztivál várja a közönséget augusztusban.
Klasszikus zene, opera, tánc, nép- és világzene, valamint könnyűzene is szerepel a Fesztivál kínálatában, amely augusztus 25. és 28. között várja a látogatókat a Bakáts téren és a Bakáts utcában.
Ferencváros legújabb és legnagyobb fesztiválja a nagyszínpadon Carl Orff Carmina Burana című művével kezdődik augusztus 25-én, csütörtökön este. A MÁV Zenekart Strausz Kálmán dirigálja, az est szólistái a Magyar Állami Operaház operaénekesei - Sáfár Orsolya, Horváth István és Szegedi Csaba. A koncerten a Budapesti Stúdió Kórus lép fel - olvasható a szervezők MTI-hez eljuttatott közleményében.

Augusztus 26-án, pénteken délután az abszurd humor kedvelőit várja Laár András Mi hülyeség, mi nem az?! című estjével, azt követően pedig a Talamba Ütőegyüttes lép színpadra. Az est táncprodukciójaként a Magyar Állami Népi Együttes a Kárpátalján élő népek sokszínű és gazdag tradicionális kultúráját idézi meg.

Berecz András mesemondó augusztus 27-én, szombaton érkezik a fesztiválra, hogy kedves dalaival, meséivel és tréfáival teremtsen jó hangulatot. Az estét a délszláv népzenei alapokon nyugvó Söndörgő együttes koncertje zárja.

A fesztivál utolsó napján, augusztus 28-án, vasárnap este az operairodalom legismertebb alkotásaiból - Puccini, Rossini, Verdi és Saint-Saëns műveiből - csendülnek fel részletek, a Concerto Budapest fellépésével, Kovács János karmester vezényletével. A koncert szólistái a Magyar Állami Operaház énekesei: Kolonits Klára, Boncsér Gergely és Perencz Béla.

A nagyszínpadi programok után a fesztivál látogatóit a Bakáts utcába várják, ahol a Jazz Színpadon az Oláh Dezső Trió, a Kinczel Trió, Balogh Tomi és Pátkai Rozina is fellép a rendezvény során. A fesztivál ideje alatt az itt található Borutcában az ország neves borászainak borait kóstolhatják meg a vendégek, emellett a hagyományosan megrendezett lecsófőző verseny és kóstoló sem marad el az idei évben sem.

A Jazz Színpadon délelőttönként gyerekprogramok is helyet kapnak.
A fesztiválról további információ a [www.ferencvaros.hu](http://www.ferencvaros.hu) és a [www.fmkportal.hu](http://www.fmkportal.hu) oldalon található meg.

Forrás:
<http://www.ma.hu/kulturport.hu/287511/Bakats_Feszt__Ferencvarosi_Kulturalis_Fesztival_varja_a_kozonseget_augusztusban>

## g. Állatkertek Éjszakája rengeteg programmal

Az ország 11 településén összesen 12 állatkertben várják az érdeklődőket az V. Állatkertek Éjszakáján, amely augusztus 26-án 19.00-24.00 óráig, a nyár utolsó péntekén kerül megrendezésre.
Ezen az estén Budakeszin a Budakeszi Vadaspark, Budapesten a Fővárosi Állat- és Növénykert és a Tropicarium, Debrecenben a Nagyerdei Kultúrpark Állat- és Növénykertje, Győrött a Xantus János Állatkert, Jászberényben a Jászberényi Állat- és Növénykert, Kecskeméten a Kecskeméti Vadaskert, Miskolcon a Miskolci Állatkert és Kultúrpark, Pécsett a Pécsi Állatkert a Zsolnay Kulturális Negyed Planetáriumával közösen, Poroszlón a Tisza-tavi Ökocentrum, Szegeden a Szegedi Vadaspark, Veszprémben pedig a Kittenberger Kálmán Növény- és Vadaspark kínál különleges programokat a nagyközönségnek.
A belépti díjak helyszínenként eltérőek, de azokon a településeken, ahol több bemutatóhely is működik egymás közelében, kombinált jegyek is válthatóak. Pécsett a jegyek eleve kombináltak, azaz érvényesek az Állatkertben és a Zsolnay Kulturális Negyedben megtartandó programokra is. A főváros vonzáskörzetében a Budakeszi Vadasparkba, a Fővárosi Állat- és Növénykertbe és a Tropicariumba külön is lehet jegyet váltani, de váltható olyan kombinált jegy is, amely mind a három helyszínre érvényes.
A fővárosi kombinált jegy ára felnőttek esetében 3500 Ft, gyermekeknek 2400 Ft. Aki az este folyamán nem tudja mindhárom helyszínt felkeresni, a jegyeket a Tropicariumba és a Budakeszi Vadasparkba másnap, illetve harmadnap, azaz szombaton és vasárnap is felhasználhatja.
Az intézményenkénti részletes programkínálatot az egyes állatkertek saját honlapjukon teszik közzé.

Forrás:
<http://www.manoprogram.hu/cimlap/5167-allatkertek-ejszakaja-rengeteg-programmal>

## h. Ingyenesen nézhet luxus sportautókat és versenykamionokat Budapesten

Versenykamionok és luxus sportautók fognak felvonulni a kamion Európa-bajnokság mogyoródi versenyhétvégéjét megelőző csütörtökön, augusztus 25-én Budapest belvárosában,
Augusztus 27-én és 28-án a több mint 600 lóerős sportautókat felvonultató Blancpain GT Series, valamint a Swift Cup Europe versenyeit is megrendezik a Hungaroringen.
A szervezők csütörtöki közleménye szerint augusztus 25-én délután a versenykamionok és versenyautók 17 órakor indulnak a Hungaroringről, és az M3-as autópályán, a Kacsóh Pongrác úton, a Kós Károly sétányon, valamint a Hősök terén keresztül az 56-osok terén felállított parkolóig fognak eljutni konvojban.
A versenykamionok, Aston Martinok, Audi R8-asok, Bentley-k, Corvette-ek, Lamborghinik, McLarenek és Nissan GTR-ek felvonulását ingyenesen tekinthetik meg az érdeklődők.

Forrás:
<http://travelo.hu/turista/2016/08/04/luxus_sportautok_es_versenykamionok_robognak_at_budapesten/>

## i. Futóverseny meglepi itinerrel

A Látássérült Szabadidős Sportegyesület jótékonysági futó és kerékpáros versenyt rendez Budapest szívében.
Az eseményen persze nem az számít majd, hogy ki lesz az első, hanem hogy segítsük az alapítványt és újabb leckét kapjunk toleranciából és elfogadásból.
A játék lényege, hogy Budapesten ellenőrző pontokat jelölnek ki, amelyről a résztvevők csak a rajt pillanatában kapott térképek alapján ismernek meg. A kijelölt pontokat tetszés szerinti sorrendben lehet abszolválni.
A rendezvény időpontja: augusztus 28.
Helyszín: Március 15. tér
Nevezni a <http://fut.as/tournaments/lass-budapest> oldalon tudtok.
Rendezvény bevételével, a LÁSS Egyesületet illetve a látássérült sportolókat szeretnénk támogatni!

Forrás:
<http://sportmindig.hu/Content.aspx?ContentID=29fb9f7779b94e20809eb41a245db4a7>

## j. “Ez a mi napunk!” – Sérült Emberek Napja Nyíregyházán

Az ÉFOÉSZ Szabolcs-Szatmár-Bereg Megyei Egyesülete idén is megrendezi az „Ez a mi napunk” című rendezvényt a Nyíregyházi Állatparkban, melyre 2016. szeptember 19-én 10 órára szeretettel várja intézménye tanulóit, ellátottait.
A megnyitó ünnepség a Nyíregyházi Állatpark bejárata előtt kerül megrendezésre. Az Állatpark területére kizárólag a megnyitó ünnepség befejezése után (kb. 1030-kor) lehet bemenni. Amennyiben nem szeretnének részt venni a megnyitó ünnepségen, javasoljuk egy későbbi érkezési időpont megválasztását!
Amennyiben részt szeretnének venni a rendezvényen, a mellékelt regisztrációs lap kitöltésével jelentkezzenek 2016. szeptember 15-ig.
A rendezvény keretein belül kerül megszervezésre a „Ki mit tudoZOO”, melyre szeretettel várjuk tanulóik/ellátottaik jelentkezését. A program során intézményük egy tanulója/ellátottja, vagy egy csoportja megmutathatja a közönségnek tehetségét, tudását. A meghívottak nagy létszámára tekintettel intézményenként maximum 1 jelentkezést (egy egyéni vagy egy csoportos) tudunk elfogadni. Kérjük, hogy az előadás időtartama ne haladja meg az 5 percet. A jelentkezési lap a mellékletben található. Kérjük, a „Ki mit tudoZOO” program jelentkezési lapját a regisztrációs laptól eltérően 2016. szeptember 9-ig küldjék vissza az
ÉFOÉSZ Szabolcs-Szatmár-Bereg Megyei Egyesület székhelyére
(4400 Nyíregyháza, Vécsey köz 4.), vagy
faxon a 42/507-013 számra, ill.
e-mailben az nyiregy@freemail.hu címre
Dokumentumok: Felhívás, Jelentkezési lap: Ki mit tudozoo és a Regisztrációs lap megnyitható a forráslinkre kattintva.

Forrás:
<http://efoesz.hu/helyi-szervezetek/ez-a-mi-napunk-serult-emberek-napja-nyiregyhazan/>

Összeállították és szerkesztették: az ügyfélszolgálat munkatársai

----------------------------------------

A VGYKE ügyfélszolgálatának elérhetőségei:
Cím: 1146 Budapest, Hermina út 57. földszint
Telefon: 06-1/384-5541
Fax: 06-1/422-0439
E-mail: ugyfel@vgyke.com
Félfogadás:
Hétfő: 08:00-16:00,
Kedd: 08:00-16:00
Szerda: 08:00-18:00,
Csütörtök: 08:00-17:00.
Péntek 08:00-13.00

A VGYKE weboldalának címe: <http://www.vgyke.com/>
A VGYKE megtalálható a Facebookon is az alábbi linkre kattintva: <http://www.facebook.com/vgyke>
A listára az alábbi címre küldhet levelet: listaadmin@vgyke.com
A levelezési listáról információt itt talál: <http://vgyke.com/mailman/listinfo/hirlevel_vgyke.com> Ha le szeretne iratkozni, küldjön emailt az alábbi címre: hirlevel-request@vgyke.com
Részletes ismertetőt kaphat a beállításokról, ha egy 'help' tartalmú levelet (a tárgyban vagy a törzsben feltüntetve, aposztrófok nélkül) küld a fenti címre.